**Ջենիֆեր «Ջեննի» Իվ Գարթ** (անգլ.՝ Jennifer «Jennie» Eve Garth, ապրիլի 3, 1972(1972-04-03), Ուրբանա, Իլինոյս, ԱՄՆ), ամերիկյան հեռուստատեսային դերասանուհի և ռեժիսոր։ Առավել հայտնի է «Բևեռլի Հիլզ, 90210» հեռուստասերիալում խաղացած Քելլի Թեյլորի և «Ինչի համար եմ քեզ սիրում» կատակերգությունում խաղացած Վալերիա Թայլերի դերերով։ Այժմ «Country Music Television» հեռուստաալիքում նկարահանվում է իր սեփական «Ջեննի Գարթ․ Կյանքը քաղաքից այն կողմ» ռեալիթի շոուում։

Կենսագրություն
--------------

Ջեննի Գարթը ծնվել է 1972 թվականի ապրիլի 3-ին Իլինոյս նահանգի Էրբան քաղաքում։ Նրա ծնողները՝ Ջոնն ու Քերոլայնը, միասին աշխատել են դպրոցում։ Մեծացել է Արկոլում գտնվող 10 հեկտար տարածքով ռանչոյում իր խորթ ավագ քույրերի և եղբայրների՝ ծնողների նախկին ամուսնություններից ծնված երեխաների հետ (Ջոնի, Չակ, Լիզա, Քեմի, Ուենդի և Լին)։ Շուտով նրա ընտանիքը տեղափոխվել է Տասկոլա, իսկ ավելի ուշ, երբ Ջեննին 13 տարեկան էր՝ Արիզոնա նահանգի Գլենդել քաղաք։ Ջեննին զբաղվել է պարով, սովորում էր մոդելի մասնագիտություն և դերասանություն։ 15 տարեկանում տաղանդների մրցույթի ժամանակ արժանացել է մրցանակի, և նրան նկատել է Հոլիվուդյան գործակալ Ռենդի Ջեյմսը։ Աղջիկը սովորել է Գրինվեյի միջնակարգ դպրոցում (Greenway High School), իսկ ավարտական դասարանում տեղափոխվել է Ապոլո Հայ։ Ցանկանալով նվիրել իրեն դերասանուհու կարիերային՝ Ջեննին թողել է ուսումը և տեղափոխվել Լոս Անջելես։ Ավելի ուշ Կալիֆոռնիայում ավարտին է հասցրել դպրացական կրթությունը։

Կարիերա
-------

Գարթը գրանցվել է դերասանական վարպետության դասընթացների և պարբերաբար հաճախել փորձերի, ինչի շնորհիվ շատ շուտով ստացել է իր առաջին դերերը․ «Հասակի խնդիրներ» (անգլ.՝ Growing Pains) շոուում խաղացել է Դենիզի դերը, իսկ «Նոր կյանք» (անգլ.՝ ABrand New Life) սերիալում՝ Էրիկա ՄաքՔրեյի դերը։ Վերջին սերիալում խաղացել է 1989-1990 թվականներին։

1990 թվականին ստացել է «Բևեռլի Հիլզ 90210» սերիալի գլխավոր դերերից մեկը՝ Քելլի Թեյլորի դերը։ Ի սկզբանե այն փոքրիկ դեր էր, բայց Քելլին արժանացել է հեռուստադիտողի հավանությանը, և Ջեննին մնացել է սերիալում մոտ տասը տարի մինչև 2000 թվականին շոուի փակվելը։ Նկարահանումների ընթացքում կերպարն անցել է բազում կերպարանափոխությունների միջով՝ բախվելով տարատեսակ խնդիրների ինչպես անձնական, այնպես էլ սոցիալական կյանքում։ Սցենարիստների և դերասանուհու անհավանական աշխատանքը կերպարի վրա հանգեցրել են նրան, որ Քելլին դարձել է սերիալի ամենահայտնի հերոսներից մեկը, իսկ դերասանուհին արժանացել է «Երիտասարդ դերասան» մրցանակին և «Երիտասարդության ընտրություն» մրցանակի անվանակարգերից մեկին։ Դերասանուհին նկարահանվել է նաև «Մելրոուզ-Փլեյս» և «90210․ Նոր սերունդ» սպին-օֆերում՝ հայտնվելով ֆրանշիզայի սերիալների մեծ մասի մեջ։ Բացի այդ, Ջեննին դարձել է առաջին դերասանուհին, որը զբաղվել է շոուի էպիզոդների ռեժիսորությամբ։

Սերիալի հաջողությունը ճանապարհ է հարթել դերասանուհու համար դեպի գլխավոր դերեր մի քանի հեռուստաֆիլմերում, այդ թվում «Դանիելա Սթիլի աստղը» (1993), «Առանց համաձայնության» (1994), «Խաբուսիկ սիրտ․ Լորա Քելոգի պատմությունը» (1994), «Կոտրվի՛ր ինձ համար» (1994) և «Անավարտ սիրավեպ» (1996) ֆիլմերում։ Դերասանուհին նաև նկարահանվել է մի քանի լիամետրաժ ֆիլմերում․ «Մահվան ալիքի վրա» (1996), «Իմ եղբոր պատերազմը» (1997) և «Քեզ պատմելով» (1998)։ «FHM» ամսագիրը «2000 թվականի 100 ամենասեքսուալ կանանց» ցանկում դերասանուհուն հատկացրել է 59-րդ հորիզոնականը, իսկ «2001 թվականի 100 ամենասեքսուալ կանանց» ցանոկում՝ 92-րդ հորիզոնականը։

2002 թվականին դերասանուհին Վալերի Թայլերի դերում խաղացել է «Ինչի համար եմ քեզ սիրում» սիթքոմի չորս երթերաշրջաններում Ամանդա Բայնսի հետ միասին։ Սերիալը պատմում է Թայլեր քույրերի փոխհարաբերությունների, մյուս հերոսների հետ նրանց ընկերական և ռոմանտիկ հարաբերությունների մասին։ 2003 թվականին Ջեննին խաղացել է «Վերջին կովբոյ» և «Գաղտնի Սանտա» ֆիլմերի գլխավոր դերերում։ 2004 թվականին նա և «Գաղտնի Սանտա» ֆիլմի դերասանական կազմն արժանացել է «CAMIE Award» մրցանակին։

2005 թվականին դերասանուհին հնչյունավորել է Քելլի Թեյլորին և «Stewie Griffin: The Untold Story» մուլտիպլիկացիոն կատակերգության մի քանի այլ կերպարների։ Ֆիլմի վրա աշխատել են նաև Սեթ ՄաքՖարլենը, Ալեքս Բորշթեյնը, Միլա Կունիսը և Դրյու Բերիմորը։ 2007 թվականին դերասանուհին նկարահանվել է ««Դրական» կարգավիճակով աղջիկը»։

2007 թվականին դերասանուհին մասնակցել է «Պարեր աստղերի հետ» շոուի հինգերորդ եթերաշրջանի նկարահանումներին և եղել է Դերեկ Հյուի պարային զույգը։ Զույգը հասել է կիսաեզրափակիչ և նոր միայն դուրս մնացել խաղից։

2008 թվականի սեպտեմբերին դերասանուհին կրկին վերադարձել է «The CW» հեռուստաալիքի «90210․ Նոր սերունդ» սփին-օֆֆի հերոսուհի Քելլիի դերին։ Մեկ այլ շոուում Քելլին դարձել է դպրոցական հոգեբան, իսկ շոուի գլխավոր հերոսուհիներից մեկը նրա արդեն մեծացած «քույրն» էր՝ Էյրին Սիլվերը։ Կելլին դաստիարակում է իր և Դիլան ՄաքՔեյի համատեղ զավակին։ Սցենարիստները կազմակերպել են Ջեննիի վերամիավորումը նախ Շենեն Դոերտիի, իսկ ավելի ուշ Թորի Սփելինգի հետ։ Գարթը նակարահանվել է նաև շոուի երկրորդ եթերաշրջանում։

2008 թվականի նոյեմբերի 21-ին դերասանուհին մասնակցել է «Ո՞վ է հինգերորդ դասարանցուց խելացի» շոուին և հաղթել 100 հազար դոլար, որոնք նվիրաբերել է «American Heart Association» բարեգործական ֆոնդին «Go Red For Women» ընկերության համար։ 2009 թվականին դերասանուհին «Տնօրենների խորհուրդ» սերիալում խաղացել է Նատաշայի դերը։ Պրեմիերան կայացել է նույն թվականի սեպտեմբերին։

2010 թվականի հունվարին Գարթը նկարահանվել է «Երեկույթ այգում» վեբ-սերիալում։ Շոուն ցուցադրվում էր «iVillage» հեռուստաալիքով և պատմում զանազան բանջարեղենների ու մրգերի մասին։ Որպես նախագծի հովոնավոր հանդես է եկել «Hidden Valley Ranch»-ը։

Անձնական կյանք
--------------

1994-1996 թվականներին ամուսնացած է եղել Դենիել Քլարկի հետ։

2001-2013 թվականներին ամուսնացած է եղել Պիտեր Ֆաչինելիի հետ։ Նրանք համատեղ ունեն երեք դուստր՝ Լուկա Բելլա Ֆաչինելին, Լոլա Ռեյ Ֆաչինելին և Ֆիոնա Իվ Ֆաչինելին։

2015 թվականի հուլիսին Գարթն ամուսնացել է դերասան Դեյվ Աբրամսի հետ, որի հետ հանդիպել է ամուսնությունից ութ ամիս առաջ։ 2018 թվականի ապրիլի 6-ին Աբրամս ամուսնալուծության համար դիմել է դատարան, սակայն 2019 թվականի փետրվարի 8-ին հայտնի է դարձել, որ ամուսնինները վերամիավորվել են։

2002 թվականին Գարթի մոտ ախտորոշել են միտրալ անբավարարություն, կարգավիճակ, որն ըստ դերասանուհու պահանջում է հետևողականություն մինչև կյանքի վերջը։ Նա պատմել է ախտորոծման մասին 2009 թվականին։ *«Ապագայում դա կարող է լինել ինչ-որ ավելի բարդ կամ անհնար բան»*, - մեկնաբանել է նա։

Ֆիլմագրություն
--------------

Դերասանուհին 2008 թվականին Լոս Անջելեսում «Մթնշաղ» ֆիլմի պրեմիերային
### Կինո

| Կինո |
| --- |
| Տարի | Անվանում | Բնօրինակ անվանում | Դեր | Ծանոթագրություններ |
| 1996 | Մահվան ալիքի վրա | Power 98 | Շարոն Պենն | գլխավոր կանացի դեր |
| 1997 | Իմ եղբոր պատերազմը | My Brother’s War | Մերի Ֆեյգան Բեյլի | գլխավոր կանացի դեր |
| 1998 | Քեզ պատմելով | Telling You | Ամբեր | էպիզոդիկ դեր |
|

### Հեռուստատեսություն

| Հեռուստատեսություն |
| --- |
| Տարի | Անվանում | Բնօրինակ անվանում | Դեր | Ծանոթագրություններ |
| 1989 | Հասակի խնդիրներ | Growing Pains | Դենիզ | «Ben and Mike’s Excellent Adventure» էպիզոդ |
| 1989-1990 | Նոր կյանք | A Brand New Life | Էրիկա ՄաքՔրեյ | 6 էպիզոդ |
| 1990 | Դեռահաս հրեշտակի վերադարձը | Teen Angel Returns | Քերի Դոնատո |  |
| 1990 | Պարզապես կատարելություն | Just Perfect |  | հեռուստաֆիլմ |
| 1990-2000 | Բևեռլի Հիլզ, 90210 | Beverly Hills, 90210 | Քելլի Թեյլոր | 292 էպիզոդ |
| 1992 | Մելրոուզ-Փլեյս | Melrose Place | Քելլի Թեյլոր | 3 էպիզոդ |
| 1993 | Դանիելա Սթիլի աստղը | Star | Քրիստալ Վայաթ | հեռուստաֆիլմ |
| 1994 | Խաբուսիկ սիրտ․ Լորա Քելոգի պատմությունը | Lies Of The Heart: The Story Of Laurie Kellogg | Լորի Քելոգ | հեռուստաֆիլմ |
| 1994 | Առանց համաձայնության | Without Consent | Լորա Միլս | հեռուստաֆիլմ |
| 1995 | Կոտրվի՛ր ինձ համար | Falling For You | Մեգ Քրեյն | հեռուստաֆիլմ |
| 1995 | Լարի Սանդերսի շոուն | The Larry Sanders Show | Խաղում է ինքն իր դերը | «Larry’s Sitcom» էպիզոդ |
| 1996 | Անավարտ սիրավեպ | An Unfinished Affair | Շեյլա Հարթ | հեռուստաֆիլմ |
| 1996 | Անմեղության կորուստ | A Loss Of Innocence | Չելինչիյա Բոուեն | հեռուստաֆիլմ |
| 2000-2001 | Փողոցներ | The $treet | Ջիլիան Շերման | 8 էպիզոդ |
| 2001 | Դետեկտիվների աշխատանքին հետևելով | Watching The Detectives |  | հեռուստաֆիլմ |
| 2002-2006 | Ինչի համար եմ քեզ սիրում | What I Like About You | Վալերի Թայլեր | 86 էպիզոդ |
| 2003 | Վերջին կովբոյ | The Last Cowboy | Ժակլին Կուպեր | հեռուստաֆիլմ |
| 2003 | Գաղտնի Սանտա | Secret Santa | Ռեբեկա Չենդլեր | հեռուստաֆիլմ |
| 2005 | Stewie Griffin: The Untold Story | Stewie Griffin: The Untold Story | Քելլի Թեյլոր | հնչյունավորում |
| 2006 | Ամերիկական հայրիկ | American Dad! | Թրուդի | «Roger n' Me» էպիզոդ |
| 2008-2010 | 90210․ Նոր սերունդ | 90210 | Քեյլի Թեյլոր | 20 էպիզոդ |
| 2011 | Անսպասելի սեր | Accidentally In Love | Էննի Բենչլի | հեռուստաֆիլմ |
| 2011 | Ամանորյա հարսանիք | A Christmas Wedding Tail | Սյուզան | հեռուստաֆիլմ |
| 2012 | Գյուղացիներ | Village People | Ալեքսա | հեռուստաֆիլմ |
| 2012 | Ջեննի Գարթ․ Կյանք քաղաքից այն կողմ | Jennie Garth: A Little Bit Country | Խաղում է ինքն իր դերը | ռեալիթի-շոու |

Մրցանակներ
----------

| Տարի | Մրցանակ | Անվանակարգ | Դեր | Արդյունք |
| --- | --- | --- | --- | --- |
| 1991 | **Young Artist Awards** | «Երկրորդական պլանի լավագույն դերասանուհի» | «Բևեռլի Հիլզ, 90210» | Առաջադրված
 |
| 1992 | «Հեռուստատեսության լավագույն երիտասարդ դերասանուհի» | Հաղթանակ |
| 1999 | **Teen Choice Awards** | «Հեռուստատեսության լավագույն դերասանուհի» | Առաջադրված
 |
| 2005 | **Character & Morality In Entertainment Awards** | «Լավագույն դերասանական անսամբլ» | «Գաղտնի Սանտա» | Հաղթանակ |
| 2008 | **Prism Awards** | «Աչքի ընկնող դեր հեռուստաֆիլմում/մինի սերիալում» | ««Դրական» կարգավիճակով աղջիկը» | Հաղթանակ |

*

Ծանոթագրություններ
------------------

* Տեսաձայնային նյութեր Վիքիպահեստում

1. ↑  My Life: Jennie Garth
2. ↑  «Jennie Garth» *tv.yahoo.com*. Retrieved on April 1, 2009
3. ↑  «Jennie Garth Credit Listings». *Yahoo!*. Վերցված է 2009 թ․ հունիսի 22-ին.
4. ↑  «Jennie Garth Credits». *TV Guide*. Վերցված է 2009 թ․ հունիսի 22-ին.
5. ↑  «FHM 100 Sexiest Women of 2000». *FreeJose.com*. Արխիվացված է օրիգինալից 2012 թ․ օգոստոսի 6-ին. Վերցված է 2007 թ․ հունվարի 27-ին.
6. ↑  «FHM 100 Sexiest Women of 2000». *FreeJose.com*. Արխիվացված է օրիգինալից 2012 թ․ օգոստոսի 6-ին. Վերցված է 2007 թ․ հունվարի 27-ին.
7. ↑  Ausiello, Michael (2008 թ․ մայիսի 10). «Jennie Garth joins 90210 Remake». *Ausiello Report*. TV Guide. Արխիվացված է օրիգինալից 2008 թ․ մայիսի 23-ին. Վերցված է 2008 թ․ մայիսի 21-ին.
8. ↑  «Exclusive: Tori Is Out, Shannen Is In for 90210 Remake!». E! Online. Վերցված է 2008 թ․ հուլիսի 31-ին.
9. ↑  Matters of the heart: Jennie Garth goes red Արխիվացված 2012-07-13 archive.today msnbc.
10. ↑  *Ravitz, Justin* Peter Facinelli, Jennie Garth to Divorce(անգլ.) : magazine. — 2012.
11. ↑  «'Jennie Garth Has Red-and-White Wedding'». ABC News. 2001 թ․ փետրվարի 1. Արխիվացված է օրիգինալից 2012 թ․ մարտի 3-ին. Վերցված է 2010 թ․ մայիսի 16-ին.
12. ↑  Jennie Garth Marries Dave Abrams
13. ↑  Jennie Garth and Dave Abrams Call Off Their Divorce: 'They’re Very Happy'
14. 1 2  «Jennie Garth Reveals Heart Ailment». *People*. 2009 թ․ մայիսի 27. Վերցված է 2018 թ․ փետրվարի 16-ին.

Արտաքին հղումներ
----------------

* Պաշտոնական կայք(անգլ.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 7034351 · BNF: 13988826m · CiNii: DA13584899 · GND: 1241351090 · ISNI: 0000000114721376 · LCCN: no2006122869 · NDL: 00837166 · NTA: 113504179 · NUKAT: n2013195841 · VIAF: 48993449 · WorldCat VIAF: 48993449 |

 |

 |